আচার্য ব্রজেন্দ্রনাথ শীল মহাবিদ্যালয়

আচার্য ব্রজেন্দ্রনাথ শীল মহাবিদ্যালয় (ABN Seal College) পূর্বে ভিক্টোরিয়া কলেজ পশ্চিমবঙ্গের কোচবিহারে অবস্থিত একটি রাজ্য সরকার পরিচালিত সহশিক্ষামূলক কলেজ। এটি ১৮৮৮ সালে প্রতিষ্ঠিত হয় এবং স্নাতক ও স্নাতকোত্তর শিক্ষার সুযোগ প্রদান করে। কলেজটি কোচবিহার পঞ্চানন বর্মা বিশ্ববিদ্যালয়-এর অধিভুক্ত এবং NAAC দ্বারা A+ গ্রেড প্রাপ্ত। এটি বিশ্ববিদ্যালয় মঞ্জুরি কমিশন দ্বারা "উৎকর্ষ কেন্দ্র" মর্যাদা অর্জন করেছে।
 ইতিহাস 
১৮৮৮ সালে কোচবিহার রাজ্যের মহারাজা নৃপেন্দ্র নারায়ণ এই কলেজটি প্রতিষ্ঠা করেন। প্রথমে এটি ভিক্টোরিয়া কলেজ নামে পরিচিত ছিল। কলেজের প্রথম অধ্যক্ষ ছিলেন জন কর্নওয়ালিস গডলি। ১৯৭০ সালে এর নাম পরিবর্তন করে আচার্য ব্রজেন্দ্রনাথ শীল মহাবিদ্যালয় রাখা হয়।

থাম্ব|350px|Acharya Brojendra Nath Seal College

 প্রোগ্রাম 
আচার্য ব্রজেন্দ্রনাথ শীল মহাবিদ্যালয়ে বিভিন্ন স্নাতক এবং স্নাতকোত্তর প্রোগ্রাম পড়ানো হয়।
+ স্নাতক ডিগ্রি প্রাপ্ত বিষয়সমূহ Course  Subjects B.A. (Hons.)  বাংলা (Bengali), অর্থনীতি (Economics), শিক্ষা (Education), ইংরেজি (English), ভূগোল (Geography), ইতিহাস (History), দর্শন (Philosophy), রাষ্ট্রবিজ্ঞান (Political Science), সংস্কৃত (Sanskrit) B.A.  General  B.Sc. (Hons.)  উদ্ভিদবিদ্যা (Botany), রসায়ন (Chemistry), গণিত (Mathematics), পদার্থবিদ্যা (Physics), শারীরবিদ্যা (Physiology), প্রাণিবিদ্যা (Zoology) B.Sc.  General
+ স্নাতকোত্তর ডিগ্রি প্রাপ্ত বিষয়সমূহ ডিগ্রি  বিষয় M.Sc.  প্রাণিবিদ্যা (Zoology) M.A.  বাংলা (Bengali), ইতিহাস (History), সংস্কৃত (Sanskrit)
 সুযোগ-সুবিধা ও ক্যাম্পাস 
কলেজটির ক্যাম্পাস ১৩.২৭ একর এবং এতে ছয়টি ব্লক রয়েছে: প্রশাসনিক, বায়োসায়েন্স, শতবর্ষী, মানববিদ্যা, রসায়ন, এবং গ্রন্থাগার। কলেজটিতে ছেলে ও মেয়েদের জন্য পৃথক হোস্টেল রয়েছে। গ্রন্থাগারটি প্রায় ৫৫,০০০ বই নিয়ে গঠিত এবং কম্পিউটার সুবিধা সহ আংশিক ডিজিটাল। এছাড়াও, কলেজে ২০টি বিজ্ঞান গবেষণাগার রয়েছে।
 উল্লেখযোগ্য প্রাক্তন ছাত্র 
 বিষ্ণুপ্রসাদ রাভা - বিপ্লবী ও সংগীতশিল্পী
 পঞ্চানন বর্মা - কুচবিহারের সংস্কারক
 আব্বাসউদ্দীন আহমদ - লোকসংগীত শিল্পী
 অমিয়া ভূষণ মজুমদার - লেখক
 অমর রায় প্রধান - রাজনীতিবিদ
 উল্লেখযোগ্য শিক্ষকগণ 
 আচার্য ব্রজেন্দ্র নাথ শীল (১৮৯৬–১৯১৩)
 সাধু টি.এল. বাসওয়ানি (১৯১৫–১৯১৭)
 আরও দেখুন 
 পশ্চিমবঙ্গে উচ্চশিক্ষা প্রতিষ্ঠানসমূহের তালিকা
 পশ্চিমবঙ্গে শিক্ষা

 তথ্যসূত্র 

 বহিঃসংযোগ 
 আনুষ্ঠানিক ওয়েবসাইট

বিষয়শ্রেণী:১৮৮৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৮৮-এ ভারতে প্রতিষ্ঠিত
বিষয়শ্রেণী:কোচবিহার পঞ্চানন বর্মা বিশ্ববিদ্যালয়ের অধিভুক্ত কলেজ
বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:কোচবিহার জেলার বিশ্ববিদ্যালয় ও কলেজ
বিষয়শ্রেণী:ভারতের বাণিজ্য কলেজ
বিষয়শ্রেণী:ভারতের কলাবিদ্যার কলেজ